《和元之述梦见寄》
宋代·梅尧臣

高秋枕席凉，昼寝还清旷。
不嘲君腹便，独梦予尔访。
岂忘相规言，仍记群小访。
始知端正心，寐语尚不诳。
{左忄右敞}怳何谗人，告子亦孟浪。
吾闻有尸虫，伺恶多相尚。
耽睡受其惑，子心恐成恙。
勉子守庾曹，勿使兹物王。
魂交昧聪明，寤後成清唱。
诵玩自省循，徒尔增怊怅。
不能检细微，遂使言屡贶。
虽然甚顽鄙，内顾无过当。
仲尼称天厌，季路犹行行。
何当谢勤诚，为子倾嘉酿。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。